अमरीका ने कहा कि जमात और एफआईएफ से प्रतिबंध हटने से संयुक्त राष्ट्र सुरक्षा परिषद के संकल्प के तहत आतंकवाद से लड़ने की पाकिस्तान की प्रतिबद्धताओं को पूरा करने की उसकी क्षमता प्रभावित होगी। विदेश विभाग के एक प्रवक्ता ने कहा, 'जमात और एफआईएफ पर प्रतिबंध को समाप्त करना एफ.ए.टी.एफ. के साथ आतंकवाद के वित्तपोषण को रोकने की प्रणाली में कमजोरी पर ध्यान देने के लिए काम करने की पाकिस्तान की प्रतिबद्धता के विपरीत है।' वह पाकिस्तान के राष्ट्रपति द्वारा लागू एक अध्यादेश के हाल ही में निष्प्रभावी होने के बारे में पूछे गये सवाल का जवाब दे रहे थे। अध्यादेश निष्प्रभावी होने के बाद दोनों संगठनों पर से प्रतिबंध हट गया।